google/wiki40b huggingface dataset:
Gelombang dingin

Kesan

Gelombang dingin boleh menyebabkan kematian dan kecederaan kepada ternakan dan hidupan liar. Pendedahan hidupan yang terjejas kepada keadaan sejuk mendorong kepada pengambilan kalori yang lebih besar kepada semua haiwan termasuk manusia. Sekiranya gelombang sejuk ditambah dengan penurunan salji yang berat dan berterusan, maka haiwan ragut barangkalinya tidak akan mendapat makanan yang diperlukan lalu mati akibat hipotermia atau kelaparan. Pembelian bahan makanan untuk mengatasi masalah ini sering memakan kos yang banyak kepada petani dan peladang yang terjejas.
Tempoh dingin dikaitkan dengan peningkatan kadar kematian dalam populasi di seluruh dunia. Kedua-dua gelombang dingin dan gelombang haba menyebabkan kematian, walaupun kumpulan yang berbeza mungkin terdedah kepada kejadian cuaca yang berbeza. Di negara-negara maju, lebih banyak kematian berlaku semasa gelombang haba berbanding dengan jerembak sejuk meskipun kadar kematian lebih tinggi di kawasan yang tidak membangun di dunia. SLebih ramai orang mati semasa cuaca sejuk berbanding cuaca panas pada peringkat global secara keseluruhannya akibat peningkatan penyakit seperti selesema, demam dan radang paru-paru.
Kesejukan yang melampau sering menyebabkan bekalan dan saluran paip air yang terdedah membeku. Kerosakan sebegini boleh merugikan dari segi tuntutan insurans harta. Permintaan untuk kuasa dan bahan api elektrik meningkat secara drastik pada masa ini, walaupun penjanaan kuasa elektrik mungkin akan gagal kerana pembekuan air yang diperlukan untuk penjanaan hidroelektrik pada ketika ini. Sesetengah logam boleh menjadi rapuh pada suhu rendah. Kenderaan bermotor mungkin gagal berfungsi kerana penyejukkan persekitaran - hal ini lebih cenderung di tempat-tempat beriklim sangat sejuk seperti Siberia dan sebahagian besar Kanada.
Gelombang dingin yang tidak dijangka pada musim tanaman di zon antara latitud boleh membunuh tumbuhan yang terdedah semasa peringkat awal pertumbuhan lalu mati sebelum dapat dituai. Kebakaran hutan hasil pembakaran sisa biojisim mati dalam tanah yang terjejas juga boleh berkemungkinan dari keadaan ini.
Kapal terbang kertas

Kapal terbang kertas (pesawat kertas) ialah kapal terbang mainan yang dibuat daripada kertas. Ia adalah reka bentuk yang paling asas dalam seni membentuk kertas. Seni ini merupakan satu aktiviti yang melibatkan lipat-lipat kertas supaya kertas berkenaan mempunyai bentuk tertentu seperti bentuk binatang, rumah, dan sebagainya. Dalam bahasa Jepun ia dikenali sebagai kami hikoki (紙飛行機; kami: kertas, hikoki: terbang).
Kapal terbang kertas adalah terkenal, kerana ia adalah reka bentuk yang paling mudah dalam seni membentuk kertas. Kapal terbang kertas semudah-mudahnya boleh disiapkan dalam enam langkah. Pada zaman sekarang, ada juga kapal terbang kertas yang dibuat daripada kadbod.

Sejarah

Bahan kertas telah digunakan untuk membuat barang mainan sejak 2000 tahun dahulu di negeri China. Pada masa itu, layang-layang telah menjadi permainan yang popular di sana. Walaupun demikian, adalah tidak pasti bahawa siapakah yang betul-betul mencipta benda ini. Adapun reka bentuk kapal terbang kertas ini semakin maju, tahun demi tahun.
Kapal terbang kertas mungkin telah dicipta pada tahun 1909. Tetapi, kebanyakan orang akan menerima pendapat bahawa Jack Northrop telah mencipta kapal terbang kertas pada tahun 1930. Dalam hal itu, beliau telah menggunakan kapal terbang kertas untuk mengkaji selok-belok bagi pembinaan kapal terbang sebenar.
Gulurejo

Poskod

Poskod yang digunakan di Gulurejo adalah 55663. Terdapat 6 buah desa di dalam daerah kecamatan Lendah.
Masjid Jamek Mensudut Pindah

Sejarah

Masjid Jamek Mensudut Pindah digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Jamek Mensudut Pindah adalah Mahat Bin Sayuti. Masjid Jamek Mensudut Pindah memiliki No Daftar: MY-01-SGT-00118.
Renium

Renium adalah unsur logam bersimbol Re dengan nombor atom 75. Ia berbentuk pepejal putih kekelabuan atau serbuk hitam, yang digunakan untuk membuat aloi dan mangkin.
Nama renium berasal daripada perkataan Rhenus, perkataan Latin bagi Sungai Rhine di Eropah.

Sejarah

Pada 1908, saintis Jepun, Masataka Ogawa mendakwa bahawa beliau telah menemui unsur ke-43 (kini teknetium) dan menamakannya sebagai nipponium (daripada perkataan 日本, Nihon, Jepun) dengan simbol kimia Np. Namun begitu, hasil kajian pada masa kini mendapat tahu bahawa Ogawa sebenarnya menemui renium, unsur ke-75 dan bukannya unsur ke-43 yang disangkanya.
Renium secara umumnya dipercayai ditemui oleh  Walter Noddack, Ida Noddack, and Otto Berg di Jerman pada 1925.

Isotop

Renium memiliki satu isotop stabil, ¹⁸⁵Re. Selain itu, renium juga memiliki sebuah radioisotop, ¹⁸⁷Re yang tidak stabil tetapi memiliki separuh hayat selama 41.2 × 10⁹ tahun dan merupakan isotop renium paling umum, merangkumi 62.6% daripada renium semula jadi dengan 37.4% lagi ialah ¹⁸⁵Re. 25 jenis isotop renium lain telah dikenal pasti.

Sebatian

Sebatian-sebatian renium memiliki tahap pengoksidaan daripada -3 ke +7 kecuali -2. Daripada tahap-tahap ini, tahap +7, +6, +4 dan +2 merupakan tahap yang biasa ditemui. Renium secara umumnya wujud dalam bidang komersial sebagai garam perenat, ReO₄⁻ seperti natrium dan ammonium perenat.
Oksida renium yang biasa ditemui ialah renium(VII) oksida, Re₂O₇.

Kewujudan

Renium merupakan salah satu unsur paling jarang dijumpai dalam kerak Bumi, dengan kepekatan serendah 0.5 ke 1 bahagian per bilion (ppb), menjadikan renium sebagai unsur ke-77 paling banyak dalam kerak Bumi.

Penggunaan

Renium banyak digunakan dalam superaloi tahan haba tinggi yang digunakan dalam bahagian enjin jet, mengambil kira-kira 70% penggunaan logam renium sedunia.
Renium juga digunakan dalam pentarikhan radiometri, yakni dalam kaedah renium-osmium, di mana isotop ¹⁸⁷Re terurai kepada ¹⁸⁷Os menerusi pereputan beta, dengan separuh hayat selama 41.2 × 10⁹ tahun.
Gunung Merbabu

Pengenalan

Gunung Merbabu merupakan sebuah gunung yang terletak di Jawa di negara Indonesia.
Gunung Merbabu mempunyai ketinggian setinggi 3,145 meter daripada aras laut.
Gunung Merbabu (juga disebut Damalung) adalah gunung api yang bertipe Strato (lihat Gunung Berapi) yang terletak secara geografis pada . Secara administratif gunung ini berada di wilayah Kabupaten Magelang di lereng sebelah Timur dan Kab. Boyolali di lereng sebelah Barat, Propinsi Jawa Tengah. 
Gunung ini pernah meletus pada tahun 1560 dan 1797. Dilaporkan juga pada tahun 1570 pernah meletus, akan tetapi belum dilakukan konfirmasi dan penelitian lebih lanjut. Puncak gunung Merbabu berada pada ketinggian 10.315 kaki (3.145 m). 
Gunung Merbabu mempunyai kawasan hutan Dipterokarp Bukit, hutan Dipterokarp Atas, hutan Montane, dan hutan Ericaceous atau hutan gunung.
A. Ramlie

Album

Nota: Senarai ini tidak lengkap. Sila membuat penambahan jika perlu.
Hysgjokaj

Hysgjokaj merupakan sebuah munisipaliti di Daerah Lushnjë, Fier County, barat Albania.
Silat Melaka

Silat merupakan salah satu daripada cabang seni masyarakat Melayu sejak zaman berzaman. Silat adalah bertujuan untuk mempertahankan diri daripada pihak lawan dengan mencari silap lawan.
Jika dilihat dari segi sejarah, seni silat ini wujud di negeri Melaka sejak zaman Kesultanan Melayu Melaka iaitu sekitar kurun ke 15. Namun begitu ia dikatakan berasal dari Sumatera Utara, Indonesia dan kemudiannya diterima oleh masyarakat Melayu. Persembahan silat ini diadakan di majlis-majlis keramaian seperti majlis perkahwinan, majlis diraja dan sebagainya.
Umumnya, terdapat dua jenis silat yang popular di Melaka iaitu Silat Gayong dan Silat Lima Sahabat yang berdasarkan persahabatan lima saudara iaitu Hang Tuah, Hang Jebat, Hang Kasturi, Hang Lekir dan Hang Lekiu yang mempunyai kepandaian dalam pelbagai jenis silat.
Langkah pertama yang perlu dilakukan oleh seseorang yang ingin mempelajari Silat Gayong mestilah berhadapan dengan mahaguru dan melahirkan hasrat untuk mempelajari silat dan di sini mahaguru akan meminta beberapa jenis barang seperti buah limau, garam kasar, asam jawa, tujuh batang jarum dan sebilah pisau. Kemudian mahaguru akan mengajar tujuh jenis senaman sebagai latihan badan. Apabila telah selesai tujuh jenis senaman tersebut, mereka akan diajar senaman yang ke lapan iaitu satu senaman yang akan menentukan sama ada mereka layak menerima tali pinggang yang berwarna putih atau tidak.
Tali putih merupakan tahap pertama bagi mereka yang ingin mendalami ilmu silat. Tempoh bagi memperolehi tali pinggang kedua ialah selama dua tahun. Tali pinggang kedua dan ketiga akan mengambil masa selama tiga tahun manakala tali pinggang keempat akan memakan masa selama empat tahun.
Terdapat beberapa pantang yang harus dipatuhi oleh setiap ahli. Di antaranya tidak boleh menderhaka dengan orang tua, mahaguru dan tidak boleh melanggar larangan yang telah ditetapkan oleh agama.
Arluna

Sinopsis

Mengisahkan tentang Johan Arif dan Nia Arluna. Pertemuan pertama mereka di Sands Skypark, Singapura tidaklah begitu romantik. Johan secara tidak sengaja membuatkan Arluna jatuh ke dalam kolam. Mereka berjumpa semula apabila semasa Arluna menjadi pelatih di sebuah syarikat milik Raziq yang merupakan kawan Johan. Pertemuan demi pertemuan seterusnya membibitkan rasa cinta di hati masing-masing. Arluna akhirnya menerima lamaran Johan walaupun masih dalam proses mengenal hati budi masing-masing.
Semasa berkahwin muncul bekas kekasih Johan, Fazleen yang mahu Johan dipangkuannya. Fazleen terus mengacau rumah tangga mereka untuk memiliki semula Johan. Mereka sebelum ini pernah bercinta namun mendapat tentangan daripada Hanna, adik Johan. Gangguan demi gangguan akhirnya menggugat kepercayaan Nia terhadap Johan.
Apa akan berlaku seterusnya? Adakah Arluna dalam menghadapi dugaan yang sering mendatang? Apa rahsia yang tersimpan oleh Hanna tentang siapa sebenarnya Fazleen?
Seo Jong Ho

Seo Jong-Ho (lahir 20 Jun 1980) adalah pemain hoki Korea Selatan yang bertanding dalam Sukan Olimpik Musim Panas 2000, Sukan Olimpik 2004, Sukan Musim Panas 2008  dan Sukan Olimpik Musim Panas 2012.
Roland Garros

Biografi

Garros dilahirkan di Saint-Denis, Réunion dan belajar di HEC Paris. Beliau memulakan karier penerbangan beliau pada tahun 1909 dengan menerbangkan pesawat sayap satah tunggal Santos-Dumont, sebuah pesawat yang hanya terbang dengan baik sekiranya diterbangkan oleh seorang juruterbang berbadan ringan. Pada 1911, Garros tamat belajar dan menerbangkan pesawat satah tunggal Bleriot dan menyertai beberapa perlumbaan di Eropah. Beliau merupakan seorang juruterbang yang terbilang sebelum Perang Dunia I meletus.; pada 1913 beliau bertukar pesawat dengan menerbangkan Morane-Saulnier, satu peningkatan ketara berbanding Blériot, dan menjadi terkenal apabila membuat penerbangan tanpa henti merentasi Laut Mediterranean daripada Fréjus di selatan Perancis ke Bizerte di Tunisia. Pada tahun berikutnya, Garros menyertai Tentera Darat Perancis apabila Perang Dunia I meletus.
Hammerstein

Hammerstein merupakan sebuah kawasan perbandaran terletak di daerah Neuwied, Rhineland-Palatinate, Jerman.
Kampung Terap, Serdang

Poskod

Poskod yang digunakan di Kampung Terap, Serdang, Kedah adalah 09800.
Nigel Haywood

Nigel Robert Haywood (lahir 17 Mac 1955) merupakan diplomat United Kingdom, yang berkhidmat sebagai Duta United Kingdom ke Estonia dari 2003 hingga 2008 dan Gabenor Falkland Islands dari 2010 hignga 2014.
Bilasipara

Demografik 2001

Menurut bancian India pada tahun 2001, Bilasipara memiliki bilangan penduduk seramai 31,090. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Bilasipara memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Pouter Reversewing

Asal

Pouter Reversewing dipercayai dibiakkan sejak 150 tahun yang lalu di Saxony dan Thuringia. Ia mula disebutkan oleh G. Neumeister pada tahun 1837 di dalam sebuah buku beliau yang bertajuk Every- thing In Pigeon Brooding. Beliau memanggil pouter ini dengan nama Pouter Gansel yang berbulu kaki. Pouter Reversewing pada masa itu mempunyai kaki dan bulu kaki yang pendek dan paruh yang berwarna merah.

Ciri-ciri

Pouter Reversewing adalah sejenis baka merpati pouter bersaiz besar yang memiliki postur tubuh yang tegak. Kedudukan badannya adalah 70-80 darjah. Kira-kira 2/3 dari keseluruhan panjang badannya disokong oleh kakinya yang panjang. Bahunya berbentuk cembung dan tidak lebar. Bentuk belakangnya pula adalah menirus ke arah ekornya. Bulu kakinya mesti mempunyai beberapa lapisan, besar dan berbentuk bulat. Panjang bulu kakinya tidak kurang dari 3 inci. Pada hari ini, Pouter Reversewing boleh didapati dalam empat warna asas yang utama iaitu merah, kuning, hitam dan biru.
Rawa Barat

Poskod

Poskod yang digunakan di Rawa Barat adalah 12180. Terdapat 10 buah desa di dalam daerah kecamatan Kebayoran Baru.
Ekonomi Israel

Israel dianggap sebagai salah satu negara termaju di Asia Barat Daya dalam hal pembangunan ekonomi dan industri. Negara ini menduduki peringkat ketiga di kawasan tersebut menurut Indeks Kemudahan Urus Niaga Bank Dunia dan Laporan Daya Saing Global Forum Ekonomi Dunia.
Pada tahun 2007, Israel memiliki produk domestik bruto ke-44 terbesar dan berpendapatan per kapita ke-22 tertinggi (berdasarkan keseimbangan kemampuan berbelanja) di dunia sebanyak AS$232.7 juta dan AS$33,299 secara berurutan. Pada tahun 2007, Israel dijemput untuk bergabung ke dalam Organisasi untuk Kerjasama dan Pengembangan Ekonomi (OECD) dengan bertujuan untuk meningkatkan kerjasama antara negara-negara yang mematuhi prinsip-prinsip demokrasi dan ekonomi pasaran bebas.
Walaupun sumber daya alam Israel terbatas, pembangunan yang intensif pada sektor agrikultur dan industri selama berpuluh-puluh tahun menjadikan Israel dapat berdikari secara bebas, kecuali bagi bijirin dan daging lembu. Pada tahun 2006, import Israel mencapai AS$47.8 juta, yang terdiri daripada bahan api fosil, bahan-bahan mentah, dan peralatan ketenteraan. Komoditi eksport utama Israel terdiri daripada buah-buahan, sayur-sayuran, ubat-ubatan, perisian, bahan-bahan kimia, teknologi ketenteraan, dan intan; pada tahun 2006, eksport Israel mencapai AS$42.86 juta.
Israel menduduki tempat pertama di dunia dalam hal pemuliharaan air dan penggunaan tenaga panas bumi. Israel juga mengembangkan teknologi-teknologi mana-mana perisian, komunikasi, dan sains di Silicon Wadi. Sejak tahun 1970-an, Israel telah menerima bantuan ekonomi dari Amerika Syarikat, dan pinjaman dari Amerika Syarikat tersebut menduduki kadar hutang luar negeri Israel yang cukup besar. Pada tahun 2007, Amerika Syarikat bersetuju memberi bantuan sebanyak AS$30 juta kepada Israel untuk sepuluh tahun ke depan.
Pelancong, utamanya pelancong keagamaan, juga merupakan bidang industri Israel yang penting. Masalah keamanan di Israel telah menjejaskan perkembangan industri ini, namun kebelakangan ini jumlah pelancong mula meningkat. Pada tahun 2008, sekitar 3 juta pelancong berkunjung ke Israel.
Pirg

Pirg merupakan sebuah munisipaliti di Daerah Korçë, Korçë County, tenggara Albania.
Wargasaluyu

Poskod

Poskod yang digunakan di Wargasaluyu adalah 40565. Terdapat buah desa di dalam daerah kecamatan Gununghalu.
Cuarte de Huerva

Cuarte de Huerva merupakan sebuah kawasan perbandaran yang terletak di wilayah Zaragoza, Aragon, Sepanyol
Masjid Kariah Felda Palong 5

Latar belakang

Masjid Kariah Felda Palong 5 terletak di kedudukan Latitud 2 darjah, 44 minit, 41.2 saat Utara dan Longitud 102 darjah, 38 minit, 6.4 saat Timur. Arah kiblatnya adalah pada 292 darjah, 35minit, 5.5 saat.
Mukim Pelagat

Pentadbiran

Mukim Pelagat merupakan salah sebuah mukim yang terdapat dalam negeri Terengganu, dan juga merupakan satu dari mukim yang terletak dalam pentadbiran Daerah Besut, dan Mukim Pelagat bersempadan dengan Negeri Kelantan,Dan penduduk Mukim Pelagat mengunakan Bahasa Melayu Kelantan
Codalet

Codalet merupakan sebuah komun di jabatan Pyrénées-Orientales di selatan Perancis.
Kurt Waldheim

Kehidupan awal

Waldheim lahir di Sankt Andrä-Wördern sebuah kampung dekat Vienna pada 21 Disember 1918. Bapanya penganut Roman Katholik , nazir sekolah di Czech dengan nama asal Watzlawick.
Waldheim berkhidmat dalam Tentera Austria (1936-1937) dan belajar di Akademik Consular Vienna dan menerima ijazah pada 1939. Waldheim dan bapanya aktif dalam Parti Sosial Kristian. Selepas Jerman menduduki Austria pada 1938, Waldheim menjadi ahli Liga Pelajar Sosialis Kebangsaan Jerman , bahagian NSDAP. Pada 19 Ogos 1944 di Vienna, Waldheim berkahwin dengan Elisabeth Ritschel dan mendapat anak perempuan bernama Lieselotte , Gerhard dan Christa.

Berkhidmat di Yugoslavia dan Greece

Dari 1943 Waldheim bertugas sebagai pegawai dalam Tentera Grup E yang diketuai oleh Jeneral Alexander Löhr. Pada 1986, Waldheim menyatakan beliau hanya bertugas sebagai penterjemah dan kerani dan tidak ada hubungan dengan pembunuhan orang awam di Yugoslavia, tetapi kemudian dia didapati mengetahui pelbagai tragedi di sana.
Di Yugoslavia yang dijajah oleh Nazir Jerman, berlaku pertempuran dan penjara tawanan perang tidak tidak jauh dari pejabatnya. Tetapi beliau menafikan mengetahui pembunuhan di situ.
Nama Waldheim ada dalam senarai menerima pingat Wehrmacht kerana berjaya dalam beberapa operasi tentera . Kerajaan merdeka Croatia menganugerahkan Waldheim dengan pingal perak dengan daun oak dari pemimpin Ustashi , Ante Pavelic.

Menyerah kalah dan siasatan selepas perang

Pada 1945, Waldheim menyerah kalah kepada tentera British di Carinthia.

Kerjaya Diplomat

Waldheim menyertai perkhidmatan diplomatik Austria pada 1945 selepas belajar undang-undang di Universiti Vienna. Beliau ditugas di Paris pada 1946 dan di Kementerian Luar Negeri di Vienna dari 1951-1956. Pada 1956 bertugas sebnagai duta di Kanada dan kembali sebagai Menteri pada 1964. Dari 1968-1970 menjadi Menteri Luar Negeri Austria dan Parti Rakyat Austria. Kemudian sebagai wakil tetap ke PBB pada 1970. Pada 1971 bertanding dalam pilihan raya presiden Austria.

Setiausaha Agung PBB

Waldheim dipilih menggantikan U Thant sebagai Setiausaha Agung PBB pada 1972. Beliau banyak terlibat dan menganjurkan pelbagai persidangan antarabangsa. Antaranya Persidangan Perdagangan dan Pembangunan PBB di Santiago , april 1972. Persidangan Alam Sekitar Manusia di Stockholm pada Jun 1972.
Robert Downey Jr.

Kerjaya

Memulakan kerjaya lakonan pada usia lima tahun, beliau muncul dalam filem arahan bapanya Pound (1970), Downey Jr. muncul dalam peranan yang berkaitan dengan Brat Pack, seperti komedi cereka sains Weird Science (1985) dan drama Less Than Zero (1987). Beliau membintangi sebagai watak tajuk dalam filem Chaplin (1992), yang memperolehi beliau pencalonan di Anugerah Akademi untuk Pelakon Lelaki Terbaik dan memenangi Anugerah BAFTA untuk Pelakon Terbaik dalam Peranan Utama. Selepas dibebaskan pada tahun 2000 dari Kemudahan Penyalahgunaan Bahan Rawatan dan Penjara Negeri California di mana beliau didakwa atas tuduhan memiliki dadah, Downey menyertai pelakon dalam siri TV Ally McBeal, melakonkan watak kepentingan cinta Calista Flockhart. Drama ini mengangkat nama beliau di dalam Anugerah Golden Globe. Wataknya digugurkan apabila Downey dipecat selepas dua siri tangkapan memiliki dadah pada akhir tahun 2000 dan awal tahun 2001.
Prospek kerjaya Downey Jr. bertambah baik apabila beliau muncul dalam filem thriller misteri Zodiac (2007), dan filem aksi komedi satira Tropic Thunder (2008); untuk kedua-dua filem ini, beliau telah dicalonkan untuk Anugerah Akademi untuk Pelakon Pembantu Lelaki Terbaik. Bermula pada tahun 2008, Downey mula mengambil peranan sebagai seorang adiwira bagi majalah komik Marvel Comics, watak sebagai Iron Man dalam Marvel's Cinematic Universe muncul dalam beberapa filem sebagai sama ada peranan utama, ahli pelakon tambahan, atau dalam penampilan kameo. Setiap satu daripada filem-filem ini, beliau meraih pendapatan lebih $500 juta dan tayangan pecah panggung di seluruh dunia; empat daripadanya ialah The Avengers, Avengers: Age of Ultron, Iron Man 3 dan Captain America: Civil War — memperoleh lebih daripada $1 bilion. Downey Jr. juga memainkan watak tajuk dalam filem arahan Guy Ritchie Sherlock Holmes (2009) dan kesinambungannya (2011).
South Hill, Toronto

Sejarah

Peneroka-peneroka pertama York, Upper Canada membahagikan kawasan yang akan menjadi South Hill ke dalam penyerahan pada 1793. Sebahagian besar kawasan ini pergi ke Peter Russell dan Russell Hill Road bersambung melalui tengah-tengah kawasan kejiranan.  Pada lewat abad kesembilan belas kawasan ini menjadi rumah pada sesetengah warga terkaya Toronto.  Mereka membina urutan rumah besar di sepanjang puncak bukit.  Ini termasuk Ahli Senat Oaklands John Macdonald, Ardwold keluarga Eaton, Glenedyth Samuel Nordheimer, Spadina James Austin, Rathnelly William McMaster, dan Casa Loma Henry Pellatt yang paling ketara.  Kawasan ini telah ditambahkan kepada bandar raya Toronto dalam urutan bahagian-bahagian bermula pada 1905. Ia tetap menjadi kediaman  mahal, walaupun banyak dari rumah besar hari ini telah sama ada dirobohkan atau ditukar kepada kegunaan lain.

Republik Rathnelly

Bahagian tenggara South Hill digelar Rathnelly. Rathnelly mendapatkan namanya dari bekas rumah Rathnelly dibina pada 1830 oleh Ahli Senat William McMaster, yang dinamakan selepas tempat kelahirannya di Rathnelly, Ireland.  Sewaktu perayaan seratus tahun Kanada pada 1967, kawasan kejiranan Rathnelly mendakwakan dirinya sebuah republik bebas.  Untuk menandakan kemerdekaannya, "Republik Rathnelly" memilih seorang ratu, mengaturkan suatu perarakan, membentukkan suatu "farsa udara" 1,000 belon helium, dan mengisukan pasport Republik Rathnelly pada setiap orang di kawasan kejiranan ini.  Republik Rathnelly berlanjutan untuk merayakan dengan suatu pesta jalan dwi tahunan.
Wilayah Magdalena Atas

Wilayah Magdalena Atas (Sepanyol: Provincia de Alto Magdalena) merupakan antara salah satu daripada 15 buah wilayah di Pentadbiran Cundinamarca, Colombia.
Wilayah Magdalena Atas mempunyai lapan buah jabatan; Agua de Dios, Girardot, Guataquí, Jerusalén, Nariño, Nilo, Ricaurte and Tocaima .
Champagné

Champagné merupakan sebuah komun di jabatan Pays-de-la-Loire di barat-laut Perancis.
Villecourt

Villecourt ialah sebuah komun yang terletak di komun Somme di Picardie di utara Perancis.
Filem Siti Zubaidah

Pengarah

Filem Siti Zubaidah diarah oleh pengarah B. N. Rao pada 1961.

Ringkasan

Filem ini menceritakan pertemuan Sultan Zainal Abidin dengan seorang gadis yang memiliki suara yang lunak ketika berhenti di sebuah pulau semasa dalam pelayaran. Baginda tertarik hati dengan suara dan wajah gadis berkenaan. Apabila mengetahui gadis berkenaan merupakan anak kepada penghulu pulau yang disinggahinya, Sultan Zainal Abidin memohon keizinan untuk menyunting anak penghulu itu sebagai permaisurinya.